पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन का उल्लंघन करने वाले कपड़ा व्यवसायियों पर पुलिस ने बड़ी कार्रवाई की है। बड़ा बाजार में लॉकडाउन लागू रहने के बाद भी कपड़ा व चप्पल व्यवसायी अपने दुकान खोल ग्राहकों का जमावड़ा लगाए हुए थे। जिसकी सूचना मिलने के बाद नगर थाना अध्यक्ष राघवेंद्र कुमार सिंह के नेतृत्व में बड़ा बाजार में अभियान चलाया गया। जहां कई दुकानदार अपने दुकानों में ग्राहकों के भी लगा कर रखे हुए थे। ऐसे दुकानदारों पर पुलिस के द्वारा कार्रवाई करते हुए उन्हें गिरफ्तार किया है। इस अभियान में 14 व्यापारियों को पुलिस ने हिरासत में लिया है। इस दौरान पुलिस काफी एक्शन मोड में थी। वहीं 14 दुकानों को सील कर दिया गया।
इन दुकानदारों में की गई कार्रवाई
लगभग उल्लंघन करने के मामले में गिरफ्तार दुकानदारों में सदरुल होदा, मो सिंहाज आलम, मो तौसीफ अंसारी, मो इरफान अंसारी, अपूर्व अग्रवाल, राजेश मंडल, किशोर कुमार, रिंकू कुमार, गोकुल कुमार, संतोष कुमार, शुभम कुमार, मो नौशाद, सद्दाम हुसैन, कन्हैया कुमार शामिल है। गिरफ्तार दुकानदारों पर नगर थाना पुलिस ने प्राथमिकी दर्ज कर किया है।
शटर बंद कर अंदर रहता है ग्राहकों का जमावड़ा
कोरोना संक्रमण के चैन को तोड़ने के लिए राज्य सरकार के निर्देश पर 5 मई से जिले में लॉकडाउन लागू कर दिया गया है। जो 15 मई तक लागू रहेगी। इस दौरान जिला प्रशासन के द्वारा कई नियम बनाए गए है। जिसमें आवश्यक दुकाने छोड़कर बाजारों में सभी दुकानें बंद रहेंगे। लेकिन लॉकडउन लागू होने के बाद भी बड़ा बाजार स्थित दुकानदार इसका पालन नहीं कर रहे थे। वह लोग दुकान को बंद करके रखते है। लेकिन दुकान के पास ही खड़े रहते है। जब कोई ग्राहक वहां पहुंचते है तो शटर उठाकर ग्राहक को दुकान के अंदर भेज दिया जाता है और शटर को गिरा दिया जाता है। इसी तरह का कार्य हर दुकानों में चल रहा था। नगर थाना अध्यक्ष राघवेंद्र कुमार सिंह बड़ा बाजार पहुंचे। जहां उन्होंने देखा कि कई ऐसे दुकान थे जिनका शटर बंद था। लेकिन अंदर ग्राहकों का जमावड़ा लगा हुआ था।
की जाएगी कार्रवाई
लॉक डाउन का उल्लंघन करने का सूचना बड़ा बाजार में मिला था। जिस पर नगर थाना पुलिस के द्वारा कार्रवाई करते हुए 14 दुकानदारों को गिरफ्तार कर लिया गया है। जिस पर प्राथमिकी दर्ज कर जेल भेजा जा रहा है। लॉकडाउन पालन करवाने के लिए पुलिस शक्ति से कार्रवाई कर रही है। जो भी लोग उनका उल्लंघन करेंगे उन पर पुलिस की ओर से कार्रवाई की जाएगी और उन्हें जेल भेजा जाएगा।
अमरकांत झा, एसडीपीओ कटिहार
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mai_Deva hin_Deva hin_Deva hin_Deva hin_Deva mai_Deva zho_Hant eng_Latn